ബീഹാറില് തേജസ്വിക്ക് തിരിച്ചടി കുശേശ്വര് ആസ്ഥാനില് കോണ്ഗ്രസിനായി പ്രചാരണം നടത്തുമെന്ന് തേജ് പ്രതാപ് യാദവ് പാറ്റ്ന: ബിഹാറിലെ കുശേശ്വര് ആസ്താന് നിയമസഭാ ഉപതെരഞ്ഞെടുപ്പില് കോണ്ഗ്രസ് സ്ഥാനാര്ത്ഥി അതിരേക് കുമാറിന് വേണ്ടി പ്രചാരണം നടത്തുമെന്ന് പ്രഖ്യാപിച്ച് ആര് ജെ ഡി നേതാവ് തേജസ്വി യാദവിന്റെ സഹോദരന് തേജ് പ്രതാപ് യാദവ്. തന്റെ നേതൃത്വത്തില് പുതുതായി സ്ഥാപിച്ച ഛത്ര ജനശക്തി പരിഷത്ത് കുശേശ്വര് ആസ്ഥാനില് കോണ്ഗ്രസിനായി പ്രചാരണം നടത്തുമെന്നാണ് തേജ് പ്രതാപ് പ്രഖ്യാപിച്ചത്. ആര് ജെ ഡിയേയും സഹോദരന് തേജസ്വി യാദവിനേയും സംബന്ധിച്ച കനത്ത തിരിച്ചടിയാണ് തേജ് പ്രതാപിന്റെ നീക്കം. അതേസമയം താരാപൂര് നിയമസഭാ സീറ്റില് ആര്ജെഡിക്കായി പ്രചാരണം നടത്തുമെന്നും തേജ് പ്രതാപ് വ്യക്തമാക്കിയിട്ടുണ്ട്. രണ്ട് നിയമസഭാ സീറ്റുകളിലേക്കും ഒക്ടോബര് 30 നാണ് ഉപതിരഞ്ഞെടുപ്പ് നടക്കുന്നത്. കുശേശ്വര് ആസ്താനിലും താരാപ്പൂരിലും നടക്കുന്ന ഉപതിരഞ്ഞെടുപ്പിലെ നിലവിലെ രാഷ്ട്രീയ സാഹചര്യം പഠിച്ച ശേഷമാണ് ഛത്ര ജനശക്തി പരിഷത്ത് തീരുമാനം എടുത്തതെന്നാണ് തേജ് പ്രതാപ് വ്യക്തമാക്കുന്നത്. കുശേശ്വര് അസ്താനിലെ കോണ്ഗ്രസ് സ്ഥാനാര്ത്ഥി അതിരേക് കുമാറിനും താരാപൂരിലെ ആര്ജെഡി സ്ഥാനാര്ത്ഥി അരുണ് കുമാറിനും പിന്തുണയ്ക്കാനാണ് സംഘടനയുടെ തീരുമാനം. ഛത്ര ജനശക്ത് പരിഷത്ത് അതത് നിയമസഭാ മണ്ഡലങ്ങളില് രണ്ട് സ്ഥാനാര്ത്ഥികള്ക്കും വേണ്ടി ശക്തമായി പ്രചാരണം നടത്തുകയും അവരുടെ വിജയം ഉറപ്പാക്കുകയും ചെയ്യുംതേജ് പ്രതാപ് പറഞ്ഞു. കോണ്ഗ്രസ് സ്ഥാനാര്ത്ഥിയുടെ പിതാവും ബിഹാര് പ്രദേശ് കോണ്ഗ്രസ് കമ്മിറ്റിയുടെ ബിപിസിസി വര്ക്കിങ് പ്രസിഡന്റുമായ ഡോ. അശോക് കുമാര് അടുത്തിടെ തേജ് പ്രതാപുമായി കൂടിക്കാഴ്ച നടത്തി കുശേശ്വര് ആസ്താനില് നടക്കാന് പോവുന്ന ഉപതിരഞ്ഞെടുപ്പില് പിന്തുണ തേടിയിരുന്നു. നേരത്തെ 2020 ആദ്യം നടന്ന തിരഞ്ഞെടുപ്പില് കോണ്ഗ്രസ് ആര് ജെ ഡിയും സഖ്യം രൂപീകരിച്ചായിരുന്നു ബിഹാറില് മത്സരിച്ചിരുന്നത്. ഇടത് പാര്ട്ടികളും സഖ്യത്തിന്റെ ഭാഗമായിരുന്നു. എന്നാല് രണ്ട് സീറ്റുകളിലേക്കുള്ള ഉപതിരഞ്ഞെടുപ്പിലെ സ്ഥാനാര്ത്ഥി നിര്ണ്ണയത്തെ ചൊല്ലി സഖ്യത്തില് വിള്ളല് വീണു. ഇതേ തുടര്ന്ന് രണ്ട് സീറ്റിലും സ്ഥാനാര്ത്ഥികളെ നിര്ത്താന് കോണ്ഗ്രസും ആര് ജെ ഡിയും തീരുമാനിക്കുകയായിരുന്നു. ലാലുവിന്റെ മൂത്തമകനായ് തേജ് പ്രതാപ് ആര്ജെഡിയുടെ നിയമസഭാംഗമാണ്. അദ്ദേഹം കോണ്ഗ്രസിന് പിന്തുണ പ്രഖ്യാപിച്ചത് തേജസ്വി യാദവിന് തിരിച്ചടിയായി എന്ന് മാത്രമല്ല കഴിഞ്ഞ കുറച്ച് മാസങ്ങളായി രണ്ട് സഹോദരങ്ങള് തമ്മിലുള്ള ബന്ധം എത്രത്തോളം വഷളായി എന്നും വ്യക്തമാക്കുന്നു. സ്വര്ഗ്ഗത്തിലെ രാജകുമാരി ആരേയും അമ്ബരിപ്പിക്കുന്ന ഫോട്ടോ ഷൂട്ടുമായി സാനിയ ഇയ്യപ്പന് തേജ് പ്രതാപ് കോണ്ഗ്രസ് സ്ഥാനാര്ത്ഥിക്ക് പിന്തുണ പ്രഖ്യാപിക്കുന്നത് പാര്ട്ടിക്കെതിരായ തുറന്ന കലാപമാണെന്നും അദ്ദേഹത്തിന് അച്ചടക്ക നടപടി നേടാന് സാധ്യതയുണ്ടെന്നുമാണ് സൂചന. തനിക്കെതിരെ നടപടി വന്നാല് അദ്ദേഹം തന്റെ സംഘടനയെ ശക്തിപ്പെടുത്തി കോണ്ഗ്രസുമായി സഹകരിച്ച് മുന്നോട്ട് പോയെക്കുമെന്നാണ് തേജ് പ്രതാപുമായി ബന്ധപ്പെട്ടവര് പറയുന്നത്. കോണ്ഗ്രസ്ആര്ജെഡി സഖ്യം ലാലു ജി ഉണ്ടാക്കിയതാണ്, ഈ ബന്ധം മുന്നോട്ട് കൊണ്ടുപോകാനാണ് ഞാന് ശ്രമിക്കുന്നത്. കുശേശ്വര് അസ്താനില് കോണ്ഗ്രസിനെതിരെ സ്ഥാനാര്ത്ഥിയെ നിര്ത്തേണ്ട ആവശ്യം ഉണ്ടായിരുന്നില്ല. നിലവില് പാര്ട്ടി എടുത്ത തീരുമാനത്തില് ആര് ജെ ഡിയിലെ ചിലര്ക്ക് തെറ്റ് പറ്റിയിട്ടുണ്ട്. അത് തിരുത്തേണ്ടതാണെന്നും കോണ്ഗ്രസ് സ്ഥാനാര്ത്ഥിക്ക് പിന്തുണ പ്രഖ്യാപിച്ചുകൊണ്ട് തേജ് പ്രതാപ് വ്യക്തമാക്കിയത്. മക്കള് തമ്മിലുള്ള പോരാട്ടം രൂക്ഷമായ സാഹചര്യത്തില് രണ്ട് മണ്ഡലത്തിലും ലാലു പ്രസാദ് യാദവ് പ്രചരണത്തിന് എത്തില്ല. ആരോഗ്യ പ്രശ്നങ്ങള് കാരണമാണ് ലാലു ബിഹാറില് എത്താതിരിക്കുന്നതെന്നാണ് ആര്ജെഡിയുടെ സംസ്ഥാന വക്താവ് ചിത്രഞ്ജന് ഗഗന് വ്യക്തമാക്കുന്നത്. യാത്രചെയ്യാന് ഡോക്ടറുടെ അനുമതി ഇതുവരെ ലഭിച്ചിട്ടില്ല. മറ്റെന്തിനേക്കാളും അദ്ദേഹത്തിന്റെ ജീവനാണ് ഞങ്ങള്ക്ക് പ്രധാനപ്പെട്ടതെന്നും അദ്ദേഹം വ്യക്തമാക്കി. Stories you may Like